Sodba Splošnega sodišča (osmi senat) z dne 25. oktobra 2012 – Astrim in Elyo Italia proti Komisiji
(Zadeva T-216/09)
„Javna naročila storitev – Postopek javnega razpisa – Storitve vzdrževanja klimatskih naprav, naprav za ogrevanje in ventilacijskih naprav Skupnega raziskovalnega središča v Ispri – Zavrnitev ponudbe ponudnika – Razlaga zahteve, določene v razpisni dokumentaciji – Obveznost obrazložitve“
1.                     Javna naročila Evropske unije – Sklenitev pogodbe o naročilu na podlagi javnega razpisa – Diskrecijska pravica institucij –
Sodni nadzor – Meje (Glej točke od 17 do 21.)
2.                     Javna naročila Evropske unije – Sklenitev pogodbe o naročilu na podlagi javnega razpisa – Obveznost institucije, da po odpiranju
ponudb uporabi možnost vzpostavitve stika s ponudnikom – Zahteva – Izvrševanje ob upoštevanju načel dobrega upravljanja, enakega
obravnavanja, sorazmernosti in pravne varnosti (Uredba Sveta št. 1605/2002, člena 89 in 92; Uredba Komisije št. 2342/2002,
člen 148(3)) (Glej točke od 22 do 25, 38, 39, 42 in 43.)
3.                     Javna naročila Evropske unije – Postopek javnega razpisa – Obveznost spoštovanja načela enakega obravnavanja ponudnikov –
Potreba po zagotovitvi enakih možnosti in spoštovanju načela preglednosti – Obseg (Glej točke od 34 do 37.)
4.                     Sodni postopek – Vloga, s katero se postopek začne – Formalne zahteve – Označitev predmeta spora – Povzetek navajanih tožbenih
razlogov (Statut Sodišča, člena 21, prvi odstavek, in 53, prvi odstavek; Poslovnik Splošnega sodišča, člen 44(1)(c)) (Glej
točko 47.)
5.                     Akti institucij – Obrazložitev – Obveznost – Obseg – Odločba o nesprejetju ponudbe v postopku oddaje javnega naročila (člen 253
ES; Uredba Sveta št. 1605/2002, člen 100(2); Uredba Komisije št. 2342/2002, člen 149(3)) (Glej točke od 82 do 85.)
6.                     Javna naročila Evropske unije – Postopek javnega razpisa – Obveznost zavrnitve dvoumnih ponudb – Obseg (Uredba Sveta št. 1605/2002,
člen 99; Uredba Komisije št. 2342/2002, člena 139(1) in 148) (Glej točke od 93 do 95, 102 in 103.)
Predmet
Predlog za razglasitev ničnosti odločbe Komisije z dne 27. marca 2009, s katero je bila zavrnjena ponudba tožečih strank v
postopku javnega razpisa, ki ga je Komisija objavila 25. oktobra 2008 za storitve vzdrževanja klimatskih naprav, naprav za
ogrevanje in ventilacijskih naprav Skupnega raziskovalnega središča v Ispri (UL 2008/S 208-274999) in, podredno, predlog za
razglasitev delne ničnosti točke 17 vabila k oddaji ponudb.
Izrek
1.
Tožba se zavrne.
2.
Družbama Astrim SpA in Elyo Italia Srl se naloži plačilo stroškov.